stanford-oval/wikipedia huggingface dataset:
Patria 6×6
Tekniset ominaisuudet

Pituus 7,5 m
Korkeus 2,5 m
Leveys 2,9 m
Teho 294 kW
Vääntö 1 870 Nm
Nousukyky 60 %
Suurin kuorma 8 500 kg
Kokonaismassa 24 000 kg
Suojaus STANAG 4569 taso K2, M2a/b (optio taso K4, M4a/b)
Huippunopeus 100 km/h
Kahluusyvyys 1,5 m
Mariann

| Mariann |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Mari-Ann 
Vastineita eri kielissä:  Marian, Marianna, Marianne 
Nimen alkuperä:  Maria ja Anna
Infobox OKNimi-testi OK: 
Mariann on naisen etunimi. Se on yhdistelmä nimistä Maria ja Anna (Jeesuksen äidin ja isoäidin etunimet).
Digi- ja väestötietoviraston mukaan Mariann on tammikuuhun 2025 mennessä ollut Suomessa virallisena etunimenä noin 540 naisella.
Nimipäivä

Norjassa Mariannilla on nimipäivä 21. marraskuuta.
Tunnettuja Mariann-nimisiä

Mariann Fischer Boel (s. 1943), tanskalainen poliitikko
Mariann Budde (s. 1959), yhdysvaltalainen piispa
Mariann Knudsen (s. 1984), tanskalainen jalkapalloilija
Aiheesta muualla

Etunimien taivutus: Mariann (Kotimaisten kielten keskuksen verkkojulkaisu)
Jalkapallon nuorten maailmanmestaruuskilpailut 2005

Jalkapallon nuorten maailmanmestaruuskilpailut 2005 olivat 15. nuorten maailmanmestaruuskilpailut. Kisat pelattiin Alankomaissa 10. kesäkuuta – 2. heinäkuuta.
Turnaukseen osallistui 24 joukkuetta, jotka pelasivat ensin kuudessa neljän joukkueen alkulohkossa. Jatkoon pääsivät kunkin lohkon kaksi parasta sekä neljä parasta lohkokolmosta, ja tämän jälkeen jatkettiin cup-systeemillä.
Mestaruuden voitti Argentiina. Se voitti Utrechtissa pelatussa loppuottelussa Nigerian 2–1. Loppuottelun molemmat maalit teki rangaistuspotkusta Lionel Messi. Pronssille sijoittui Brasilia, joka voitti pronssiottelussa Marokon 2–1.
Ruslan Aisin

| Ruslan Aisin> Руслан Айсин |
| --- | --- |
 Ruslan Aisin (2024).
Henkilötiedot
Syntynyt: 22. huhtikuuta 1980 (ikä 44) Uljanovsk, Venäjän SFNT, Neuvostoliitto
Ruslan Aisin (ven. Руслан Айсин, s. 22. huhtikuuta 1980, Uljanovsk) on tataaritaustainen venäläinen politologi ja toimittaja. Ukrainan sotaa kritisoinut Aisin on asetettu Venäjän oikeusministeriön toimesta "ulkomaisten agenttien listalle". Aisin keskittyy vahvasti tataarien ja muiden vähemmistökansojen asemaan Venäjällä. Aisin on ottanut myös kantaa muun muassa talousasioihin sosialistisesta näkökulmasta. Aisin "kunnioittaa syvästi" Vladimir Leniniä, jonka ansiosta Tatarstanin tasavalta (silloinen ASNT) perustettiin. Aisin valmistui vuonna 2003 Kazanin yliopiston tiedekunnasta.
Aisin on vuonna 2012 perustetun Poistine -lehden päätoimittaja. Sen tavoitteena on "kohdata älyllisesti olemassa oleva sortojärjestelmä ja globaali epäoikeudenmukaisuus, vastustaa uusliberaalista taloudellista ja poliittista lähestymistapaa sekä etsiä samalla uutta perustaa eri kansallisuuksiin kuuluville ihmisille". Lehdellä on myös Youtube -kanava.
Aiheesta muualla

Ruslan Aisin - artikkeleita
Poistine
Poistine, Youtube
Vilhelm IV (Iso-Britannia)

| Vilhelm IV |
| --- | --- |
 
Yhdistyneen kuningaskunnan kuningas
Valtakausi:  26. kesäkuuta 1830 – 20. kesäkuuta 1837
Kruunajaiset:  8. syyskuuta 1831
Edeltäjä:  Yrjö IV
Seuraaja:  Viktoria
Hannoverin kuningas
Valtakausi:  26. kesäkuuta 1830 – 20. kesäkuuta 1837
Edeltäjä:  Yrjö IV
Seuraaja:  Ernst August

Syntynyt:  21. elokuuta 1765 Lontoo
Kuollut:  20. kesäkuuta 1837 (71 vuotta) Berkshire
Hautapaikka:  St. George's Chapel, Windsor, Berkshire
Puoliso:  Adelaide Saxe-Meiningen
Lapset:  Charlotte Elizabeth
Koko nimi:  William Henry
Suku:  Hannover
Isä:  Yrjö III
Äiti:  Charlotte von Mecklenburg-Strelitz
Uskonto:  anglikaani
Nimikirjoitus:  
 Sotilasura
Kuuliaisuus:   Yhdistynyt kuningaskunta
Joukko-osasto:   Kuninkaallinen laivasto
Palvelusvuodet:  1779–1790
Sotilasarvo:  kontra-amiraali
Komentajuudet:  HMS Andromeda  HMS Pegasus
Taistelut:  Cabo de São Vicenten taistelu
 
Vilhelm IV (William Henry; 21. elokuuta 1765 – 20. kesäkuuta 1837) oli Ison-Britannian ja Irlannin yhdistyneen kuningaskunnan kuningas ja Hannoverin alueen kuningas vuosina 1830–1837. Hän oli viides Hannover-sukuinen hallitsija ja edellisen kuninkaan Yrjö IV:n nuorempi veli. Hän palveli nuoruudessaan laivastossa ja hänet tunnettiin myöhemmin lempinimellä merimieskuningas. Vilhelm IV:tä seurasi valtaistuimelle hänen veljentyttärensä Viktoria, ja hänen vaimonsa oli kuningatar Adelaide.
Vilhelm IV:llä oli useita avioliiton ulkopuolisia lapsia, muun muassa kymmenen lasta näyttelijä Dorothea Jordanin kanssa. Konservatiivipoliitikko, entinen Yhdistyneen kuningaskunnan pääministeri David Cameron on hänen jälkeläisensä.
Aiheesta muualla

Kuvia tai muita tiedostoja aiheesta Vilhelm IV (Iso-Britannia) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Yrjö IV | Yhdistyneen kuningaskunnan kuningas 1830–1837 | Seuraaja: Viktoria |
| n k Britannian hallitsijat |
| --- | --- |
 Anna  Yrjö I  Yrjö II  Yrjö III  Yrjö IV  Vilhelm IV  Viktoria  Edvard VII  Yrjö V  Edvard VIII  Yrjö VI  Elisabet II  Charles III 
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat  Puola 
Tieteilijät:  CiNii 
Taiteenala:  FID  KulturNav  ULAN 
Henkilöt:  Deutsche Biographie  DDB 
Muut:  RISM  SNAC  IdRef  Te Papa (New Zealand)
Vöyrinkaupunki

| Vöyrinkaupunki eteläinen> Vöråstan södra |
| --- | --- |

 Kaupungin kartta, jossa Vöyrinkaupunki eteläinen korostettuna.
Kaupunki:  Vaasa
Suuralue:  Vöyrinkaupungin suuralue
Kaupunginosa nro:  4
Väkiluku:  2 242 (2015)
Postinumero(t):  65100
| Vöyrinkaupunki pohjoinen> Vöråstan norra |
| --- | --- |
 Kaupungin kartta, jossa Vöyrinkaupunki pohjoinen korostettuna.
Kaupunki:  Vaasa
Suuralue:  Vöyrinkaupungin suuralue
Kaupunginosa nro:  5
Väkiluku:  930 (2015)
Vöyrinkaupunki (ruots. Vöråstan) on Vaasan keskustan kupeessa sijaitseva Onkilahteen rajautuva puutaloalue. Se kuuluu Vöyrinkaupungin suuralueeseen. Vaasan kaupunginhallinnon tilastoaluejaossa  Vöyrinkaupunki jakautuu kahteen pienalueeseen, eteläiseen ja pohjoiseen. Näiden raja kulkee lännestä itään reittiä Järvikatu – Pitkäkatu – Laivakatu – Olympiakatu – Kalastajankatu. Vaasan asemakaavoitetuissa kaupunginosissa Vöyrinkaupungin eteläosa kuuluu pääosin 4. kaupunginosaan ja pohjoisosa muodostaa Vaasan 5. kaupunginosan.
Alueen puutalot ovat 1890–1940-luvuilla rakennettuja. Useat talot rakennettiin työläisväestön asunnoiksi, ja siten asuntokoot ovat melko pieniä, kaksion ollessa todennäköisesti yleisin huoneistotyyppi. Vanhoja taloja on säilynyt sen jälkeen, kun 1980-luvun lopulla alueen rakennusten kerrosluku rajattiin kolmeen, jolloin vanhojen talojen purkaminen ei enää automaattisesti kannattanut lisäkerrosneliöiden toivossa. Ennen kaavamuutosta useita taloja purettiin ja niiden tilalle rakennettiin kerrostaloja. Useimmat vanhat puutalot ovat nykyisin suojelukohteita.
Alueen suosio on kasvanut viime aikoina ja sen rajamaille on rakennettu uusia asuntoja. Keskustan läheisyydestä huolimatta alue on varsin rauhallista ja idyllistä asuinaluetta.
Alueella sijaitsee niin kutsuttu Malmöntalo, joka on Vaasan ruotsalaisen ystävyyskaupunki Malmön lahjoitus sodasta toipuvalle Vaasalle. Vöyrinkaupungissa sijaitsee paljon Vaasan opiskelija-asuntosäätiön opiskelija-asuntoja muun muassa Olympia-korttelissa. Olympiakatu on saanut nimensä Suomen Moottoritehtaasta, joka valmisti siellä Olympia-moottoreita.
Kaupunginosassa on kaksi peruskoulua: Onkilahden koulu (alakoulu) ja Vöyrinkaupungin koulu (yläkoulu).
Vöyrinkaupungissa sijaitsee Vaasan suurin ja vanhin hautausmaa, joka jakautuu kahteen osaan: vanhaan ja uuteen. Vanhassa osassa, joka sijaitsee Vöyrinkadun läntisellä puolella, on sankarihautausmaa. Lisäksi vanhalle puolelle on haudattu monia Vaasan historian merkkihenkilöitä, kuten A. A. Levón.
Väestö

Vuonna 2015 Vöyrinkaupungissa asui 3 172 asukasta.
Vöyrinkaupungin eteläisen osan asukkaista äidinkielenään suomea puhui 54,5 %, ruotsia 14,4 % ja muita kieliä 31,1 % vuonna 2015. Pohjoisella alueella äidinkielenään suomea puhui 55,9 %, ruotsia 36,6 % ja muita kieliä 7,5 %.
Opiskelijoiden osuus työvoimasta oli Vöyrinkaupungin eteläosassa 42,7 % ja pohjoisosassa 23,8 % vuonna 2013. Vaasan kaikista tilastoalueista opiskelijoiden osuus oli tällöin suurin juuri eteläisessä Vöyrinkaupungissa, ja alue on ollut opiskelijoiden suosiossa koko 2000-luvun.
Vuonna 2013 työttömien osuus työvoimasta oli eteläpuolella 14,5 % ja pohjoispuolella 7,6 %.
Kuvia Vöyrinkaupungilta

Näkymä Laivakadulle.
Vaasan vanhan hautausmaan huoltorakennus.
Vaasan Minimani sijaitsee Vöyrinkaupungin Laivakadulla.
Jäätie-veistos Vöyrinkaupungin Tiklaspuistossa.
Jalkapallon alle 21-vuotiaiden Euroopan-mestaruuskilpailut 2007

Jalkapallon alle 21-vuotiaiden Euroopan-mestaruuskilpailut 2007 olivat järjestyksessään 16:nnet alle 21-vuotiaiden EM-kilpailut. Lopputurnaus pelattiin Alankomaissa 10.–23. kesäkuuta 2007. Kisapaikkakuntina olivat Arnhem, Groningen, Heerenveen ja Nijmegen. Loppuottelu pelattiin Groningenin Euroborgilla.
Loppuottelu pelattiin vesisateessa.
Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Alankomaat ja Serbia etenivät lohkovoittajina sekä Belgia ja Englanti lohkokakkosina välieriin. Välierissä Serbia voitti Belgian 2–0 ja Alankomaat Englannin maalein 13–12 päättyneen rangaistuspotkukilpailun jälkeen varsinaisen peliajan ja jatkoajan päätyttyä lukemiin 1–1. Loppuottelussa Alankomaat voitti Serbian maalein 4–1 maalintekijöinään Otman Bakkal, Ryan Babel, Maceo Rigters ja Luigi Bruins.
Lopputurnauksessa pelasivat A-lohkossa Alankomaiden ja Belgian lisäksi Portugali ja Israel sekä B-lohkossa Serbian ja Englannin lisäksi Italia ja Tšekki. Italia ja Portugali pelasivat ottelun viidennestä sijasta ja samalla neljännestä paikasta vuoden 2008 olympialaisiin, jonne neljästä välieräjoukkueesta Englanti ei voinut osallistua; Italia voitti ottelun rangaistuspotkukilpailun jälkeen. Maalikuninkuuden voitti neljällä maalillaan Alankomaiden Maceo Rigters, joka teki ensimmäistä alkulohko-ottelua lukuun ottamatta yhden maalin jokaisessa pelaamassaan ottelussa.
Mestarijoukkue Alankomaiden kokoonpano loppuottelussa

Boy Waterman, Gianni Zuiverloon, Arnold Kruiswijk, Erik Pieters (89. Calvin Jong-A-Pin), Hedwiges Maduro, Royston Drenthe (78. Roy Beerens), Ryan Babel, Daniël de Ridder, Maceo Rigters (69. Luigi Bruins), Ryan Donk, Otman Bakkal. Valmentaja Foppe De Haan.
Ramsteinin lentotukikohta

Ramsteinin lentotukikohta (engl. Ramstein Air Base) (IATA: RMS, ICAO: ETAR) on pääosin Yhdysvaltojen käyttämä suuri sotilastukikohta Rheinland-Pfalzissa Saksassa. Se on Yhdysvaltojen ilmavoimien Euroopan–Afrikan osaston (USAFE-AFAFRICA) ja Naton Allied Air Commandin johtokeskus.
Historia

Ramstein rakennettiin Yhdysvaltain asevoimien käyttöön toisen maailmansodan jälkeen. Rakentaminen alkoi vuonna 1948 Ranskan kanssa, koska USA halusi Länsi-Saksaan hävittäjäyksiköitään. Kaksi tukikohtaa rakennettiin; Ramstein Air Station (komentokeskus useille USAn ja Naton yksiköille) ja Landstuhl Air Base (hävittäjätukikohta). Landstuhl avattiin 1952 ja Ramstein 1953. Nykyään tukikohdat ovat yhtenäistä aluetta.
Vuonna 1988 tukikohdassa tapahtui tuhoisa lentonäytösonnettomuus. 70 ihmistä sai surmansa, kun ilmassa törmänneiden lentokoneiden osia, polttoainetta ja  suuri tulipallo osui yleisöön.
1990-luvulta eteenpäin Ramstein on ollut useiden Lähi-idän ja Afrikan operaatioiden tärkein tukikohta (mm. Persianlahden sota, Irakin sota, Afganistanin sota). Se on toiminut logistisena keskuksena ja lennokki-iskujen tiedonvälityskeskuksena. Tukikohta se on hyvin varusteltu ja maantieteellisesti hyvässä sijainnissa. Esimerkiksi Yhdysvalloista Lähi-itään kulkevat sotilaslennot voivat tehdä välilaskun sopivasti Ramsteinissa, ja tukikohdan varastoista voi toimittaa materiaalia sotatoimialueelle.
Ramstein oli tärkeässä asemassa vuonna 2021, kun yhdysvaltalaiset joukot vedettiin lopullisesti pois Afganistanista, Taliban nousi takaisin valtaan ja Länsimaat joutuivat evakuoimaan nopeasti valtavan määrän heille työskennelleitä afganistanilaisia perheineen pois maasta. Lähes 35 000 Yhdysvaltoihin evakuoitavaa ihmistä lennätettiin väliaikaisesti Ramsteiniin, jossa he asuivat prosessoinnin ajan ennen lentojaan Yhdysvaltoihin.
Huhtikuussa 2022 tukikohdassa pidettiin kansainvälinen konferenssi, jonka tarkoituksena oli keskustella Venäjän hyökkäyksestä Ukrainaan, erityisesti Ukrainan puolustuskyvystä, sekä luvata ja koordinoida Ukrainalle jatkotukea myös sodan jälkeen.
Nykyään

Nykyään tukikohdan alueella on kaksi kiitorataa ja useita lentotoimintaa tukevia tiloja. Työntekijöille perheineen on asuinalueet ja muun muassa neljä koulua. Kaiserslauternin alueella on suurin Yhdysvaltojen ulkopuolella asuva amerikkalaisten yhteisö.
Yksiköt > Yhdysvaltain ilmavoimat > United States Air Forces in Europe – Air Forces Africa (USAFE-AFAFRICA)

Komentokeskus
Third Air Force
Komentokeskus
86th Airlift Wing
435th Air Expeditionary Wing
435th Air Ground Operations Wing
Yksiköt > Yhdysvaltain ilmavoimat > Air Combat Command (ACC)

Sixteenth Air Force
480th Intelligence, Surveillance and Reconnaissance Wing
Yksiköt > Yhdysvaltain ilmavoimat > Air Mobility Command

United States Air Force Expeditionary Center
521st Air Mobility Operations Wing
Yksiköt > Yhdysvaltain maavoimat > United States Army Europe and Africa (USAREUR-AF)

21st Theater Sustainment Command
Yksiköt > Nato > Supreme Headquarters Allied Powers Europe (SHAPE)

Allied Air Command
Käännös suomeksi
Grupo Santander

| Grupo Santander |
| --- | --- |

Osake:  BMAD: SAN LSE: BNC NYSE: SAN Euronext: SANT 
ISIN:  ES0113900J37
Perustettu:  1857
Puheenjohtaja:  Ana Patricia Botín (9/2014-)
Kotipaikka:  Espanja
Toimiala:  Pankkipalvelut
Kotisivu:  www.santander.com
Infobox OKVirheellinen NIMI-arvo: 
Grupo Santander tai Santander on suuri espanjalainen pankki. Santanderilla on toimintaa lähes kaikissa Euroopan maissa, minkä lisäksi se toimii Etelä- ja Pohjois-Amerikassa sekä Aasiassa – yhteensä lähes 50 maassa. Pankin pääkonttori sijaitsee Madridissa, Espanjassa.
Taseella mitaten (1 455,70 mrd. USD) Banko Santander SA luokiteltiin vuonna 2016 maailman 18. suurimmaksi julkisesti noteeratuksi pankiksi. Euroalueella sitä suurempia pankkeja olivat tasella mitaten ranskalaiset BNP Paribas ja Crédit Agricole sekä saksalainen Deutsche Bank.
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Historia

Santanderin perusti 72 liikemiestä Espanjassa Santanderin kaupungissa vuonna 1857. Toiminnalla pyrittiin tukemaan alueen kaupan kasvua, sillä kaupungista oli kehittymässä vilkas satamakaupunki. Santanderin logo on ollut näkyvästi esillä urheilussa muun muassa Formula 1 -sarjan sponsoroinnin myötä, kun hallituksen puheenjohtajan Emilio Botínin valtakaudella pankki tuki kuljettajista Fernando Alonsoa ja talleista McLarenia sekä Ferraria.
Aiheesta muualla

Wikimedia Commonsissa on kuvia tai muita tiedostoja aiheesta .
Santander Suomi
Santander Lainat
Santander
Paul S. Atkins

Paul S. Atkins
Paul S. Atkins on yhdysvaltalainen juristi ja liike-elämän vaikuttaja. Hän toimi Yhdysvaltain arvopaperi- ja pörssikomission komissaarina elokuusta 2002 elokuuhun 2008. 4. joulukuuta 2024 Donald Trump ilmoitti valinneensa hänet uudelleen arvopaperi- ja pörssikomission johtoon Gary Genslerin seuraajaksi.
Atkins on alun perin kotoisin Lillingtonista Pohjois-Carolinasta, mutta varttui Tampassa Floridassa. Hän valmistui Wofford Collegesta vuonna 1980 ja Vanderbiltin yliopiston lakikoulusta vuonna 1983. Atkins aloitti uransa juristina New Yorkissa. Hän työskenteli myös Pariisissa ja sai conseil juridique -arvon Ranskassa vuonna 1988. Ennen nimitystään arvopaperi- ja pörssikomission komissaariksi Atkins avusti finanssipalveluyhtiöitä sääntelyn noudattamisessa ja teki viranomaisten kanssa yhteistyötä tapauksissa, joissa sijoittajien etua oli loukattu. Suurin näistä tutkinnoista koski Bennett Funding Groupia. Atkins kuului vuosina 1990–1994 arvopaperi- ja pörssikomission puheenjohtajien Richard C. Breedenin ja Arthur Levittin henkilöstöihin.
Arvopaperi- ja pörssikomission komissaarina vuosina 2002–2008 toimiessaan Atkins vastusti ankarien seuraamusten asettamista yhtiöille. Hän profiloitui sääntelyn purkamisen puolestapuhujana. Atkins kritisoi osaa vuoden 2008 finanssikriisin jälkimainingeissa voimaan astuneista Dodd–Frank-lainsäädännön uudistuksista. Komissaarina toimimisen jälkeen Atkins perusti Patomak Global Partners -konsulttiyhtiön ja toimi sen toimitusjohtajana. Hänet tunnetaan vahvana kryptovaluuttojen puolestapuhujana. Atkins on naimisissa ja hänellä on kolme poikaa.
Kategoria superiore

| Kategoria superiore |
| --- | --- |
Laji:  jalkapallo
Maa(t):   Albania
Perustettu:  6. kesäkuuta 1930
Aiheesta muualla
Sivusto
Kategoria superiore (Superliiga) on Albanian korkein miesten jalkapallosarja. Sarjassa pelaa kymmenen joukkuetta, jotka kukin kohtaavat toisensa kahdesti.
Maan pääsarja perustettiin vuonna 1930 Kreikan jalkapalloliiton suosiollisella avustuksella. Ensimmäisellä kaudella sarjassa mitteli paremmuudestaan kuusi seuraa. Jo seuraavana vuonna vastuun sarjan järjestämisestä otti myös vuonna 1930 perustettu Albanian jalkapalloliitto, joka vastaa sarjasta yhä.
Joukkueiden määrää pääsarjatasolla vaihdellaan varsin usein. Kaudeksi 2006-07 joukkueiden lukumäärää nostettiin kymmenestä kahteentoista.
Joukkueet kaudella 2024–2025

| Joukkue | Kaupunki | Kotikenttä | Perustettu |
| --- | --- | --- | --- |
| KF Bylis | Ballsh | Adush Muça Stadium | 1972 |
| KS Dinamo Tirana | Tirana | Elbasan Arena | 1950 |
| KF Egnatia | Rrogozhinë | Egnatia Arena | 1934 |
| AF Elbasani | Elbasan | Elbasan Arena | 2021 |
| KF Laçi | Laçi | Laçi Stadium | 1960 |
| KF Partizani Tirana | Tirana | Arena e Demave | 1946 |
| KF Skënderbeu Korçë | Korçë | Skënderbeu Stadium | 1926 |
| KS Teuta Durrës | Durrës | Niko Dovana Stadium | 1920 |
| KF Tirana | Tirana | Selman Stërmasi Stadium | 1920 |
| KS Vllaznia Shkodër | Shkodër | Loro Boriçi Stadium | 1919 |
Mestaruudet kautta aikain

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  1930: SK Tirana  1931: SK Tirana  1932: SK Tirana  1933: KF Skënderbeu Korçë  1934: SK Tirana  1935: Ei järjestetty  1936: SK Tirana  1937: SK Tirana  1938: Ei järjestetty  1939: Ei järjestetty  1940: Ei järjestetty  1941: Ei järjestetty  1942: Ei järjestetty  1943: Ei järjestetty  1944: Ei järjestetty  1945: KS Vllaznia Shkodër  1946: KS Vllaznia Shkodër  1947: KF Partizani Tirana  1948: KF Partizani Tirana  1948-49: Kausi keskeytettiin  1949: KF Partizani Tirana  1950: KS Dinamo Tirana  1951: KS Dinamo Tirana  1952: KS Dinamo Tirana  1953: KS Dinamo Tirana  1954: KF Partizani Tirana  1955: KS Dinamo Tirana |   |  1956: KS Dinamo Tirana  1957: KF Partizani Tirana  1958: KF Partizani Tirana  1959: KF Partizani Tirana  1960: KS Dinamo Tirana  1961: KF Partizani Tirana  1962: Ei järjestetty  1962-63: KF Partizani Tirana  1963-64: KF Partizani Tirana  1964-65: KS 17 Nëntori Tirana  1965-66: KS 17 Nëntori Tirana  1966-67: KS Dinamo Tirana  1967-68: KS 17 Nëntori Tirana  1968-69: Ei järjestetty  1969-70: KS 17 Nëntori Tirana  1970-71: KF Partizani Tirana  1971-72: KS Vllaznia Shkodër  1972-73: KS Dinamo Tirana  1973-74: KS Vllaznia Shkodër  1974-75: KS Dinamo Tirana  1975-76: KS Dinamo Tirana  1976-77: KS Dinamo Tirana  1977-78: KS Vllaznia Shkodër  1978-79: KF Partizani Tirana  1979-80: KS Dinamo Tirana  1980-81: KF Partizani Tirana  1981-82: KS 17 Nëntori Tirana |   |  1982-83: KS Vllaznia Shkodër  1983-84: KS Labinoti Elbasan  1984-85: KS 17 Nëntori Tirana  1985-86: KS Dinamo Tirana  1986-87: KF Partizani Tirana  1987-88: KS 17 Nëntori Tirana  1988-89: KS 17 Nëntori Tirana  1989-90: KS Dinamo Tirana  1990-91: KS Flamurtari Vlorë  1991-92: KS Vllaznia Shkodër  1992-93: KF Partizani Tirana  1993-94: KS Teuta Durrës  1994-95: SK Tirana  1995-96: SK Tirana  1996-97: SK Tirana  1997-98: KS Vllaznia Shkodër  1998-99: SK Tirana  1999-00: SK Tirana  2000-01: KS Vllaznia Shkodër  2001-02: KS Dinamo Tirana  2002-03: SK Tirana  2003-04: SK Tirana  2004-05: SK Tirana  2005-06: KS Elbasani  2006-07: SK Tirana  2007-08: KS Dinamo Tirana  2008-09: SK Tirana |   |  2009-10: KS Dinamo Tirana  2010-11: KF Skënderbeu Korçë  2011-12: KF Skënderbeu Korçë  2012-13: KF Skënderbeu Korçë  2013-14: KF Skënderbeu Korçë  2014–15: KF Skënderbeu Korçë  2015–16: KF Skënderbeu Korçë  2016–17: FK Kukësi  2017–18: KF Skënderbeu Korçë  2018–19: KF Partizani Tirana  2019–20: SK Tirana  2020–21: Teuta Durrës |
Mestaruudet joukkueittain

| Joukkue | Mestaruudet |
| --- | --- |
SK Tirana myös KS 17 Nëntori Tirana: 25
KS Dinamo Tirana: 18
KF Partizani Tirana: 16
KS Vllaznia Shkodër: 9
KF Skënderbeu Korçë: 7
KS Elbasani myös KS Labinoti Elbasan: 2
KS Teuta Durrës: 2
KS Flamurtari Vlorë: 1
FK Kukësi: 1
Liettuan vapaaehtoisjoukot

| Liettuan vapaaehtoisjoukot |
| --- | --- |
 Liettuan vapaaehtoisjoukkojen tunnus
Toiminnassa:  1991-
Valtio:  Liettua
Rooli:  puolustushaara
Koko:  5 000 sotilasta
Komentajat
Tunnettuja komentajia:  Linas Kubilius
Liettuan vapaaehtoisjoukot (liett. Krašto apsaugos savanorių pajėgos, KASP) on yksi Liettuan puolustusvoimien viidestä puolustushaarasta. KASP jakautuu komppanioihin ja prikaateihin. Erona muihin Liettuan armeijan sotilaisiin on, että vapaaehtoisjoukkojen sotilaat toimivat vapaaehtoisesti ilman palkkaa.
Historia

Vuonna 1991 Liettuan irtautuessa Neuvostoliitosta, alettiin itsenäiseksi julistautuneelle maalle värvätä vapaaehtoisia sotilaita. 11. tammikuuta samana vuonna vapaaehtoiset ja mielenosoittajat suojelivat Liettuan korkeimman neuvoston päärakennusta (nykyinen Seimas), Vilnan televisiotornia ja muita tärkeitä kohteita puna-armeijalta. Neuvostoliiton vallankaappausyrityksen aikana eräs vapaaehtoinen sotilas sai surmansa puolustaessaan korkeimman neuvoston päärakennusta.
Vapaaehtoiset ovat tukeneet Liettuan viranomaisia järjestyksen ylläpidossa ja onnettomuustilanteissa. Muun muassa kesällä 1992 vapaaehtoisjoukkojen jäsenet sammuttivat metsäpaloja ja vuonna 1993 auttoivat poliisia pitämään järjestystä yllä paavi Johannes Paavali II:n vierailun aikana. Vuodesta 1994 lähtien vapaaehtoisjoukkojen sotilaita on osallistunut rauhanturvaoperaatioihin.
Vuonna 1998 vapaaehtoisjoukoista tuli virallisesti yksi Liettuan puolustusvoimien puolustushaaroista.
Tehtävät

Rauhan aikana KASP antaa vapaaehtoisille sotilaskoulutusta ja valvoo sotilaallisesti tärkeitä kohteita. Vapaaehtoisjoukkojen sotilaat työskentelevät tiiviisti ammattisotilaiden ja muiden viranomaisten kanssa.
Aiheesta muualla

Kuvia tai muita tiedostoja aiheesta Liettuan vapaaehtoisjoukot Wikimedia Commonsissa
Vapaaehtoisjoukkojen lippu
Arvuuttaja

| Arvuuttaja |
| --- | --- |

Luoja(t):  Bill Finger   Dick Sprang
Kustantamo:  DC Comics
Ensiesiintyminen:  Detective Comics #140
Henkilötiedot
Oikea nimi:  Edward Nigma
Status:  aktiivinen
Pituus:  185 cm
Paino:  84 kg
Henkilöllisyydet:  E. Nigma, Palapelien Prinssi
Voimat:  Erittäin taitava hypnotismin ja arvoitusten saralla, huippuälykäs ja teknisesti lahjakas
Arvuuttaja (engl. Riddler, alias Edward E. Nigma, toisinaan Nygma) on kuvitteellinen superroisto yhdysvaltalaisen DC Comicsin julkaisemissa sarjakuvissa. Hän esiintyy usein supersankari Batmanin vihollisena. Arvuuttajan loivat Bill Finger ja Dick Sprang, ja hän esiintyi ensi kerran Detective Comics -lehden numerossa 140.
Vuonna 2009 Arvuuttaja oli sijalla 59 IGN-sivuston laatimassa listassa kaikkien aikojen sadasta suurimmasta sarjakuvarikollisesta.
Henkilötiedot

Oikea nimi: Edward Nashton
Ammatti: Rikollinen
Toimipaikka: Gotham City
Tunnetut sukulaiset: Ei ole
Liittolaisia: Kaksinaama
Hiukset: Vaihtelee (joskus ruskeat, joskus oranssit)
Silmien väri: Siniset/Vihreät